pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.เปิดปฐมนิเทศโครงการที่ได้รับทุนสนับสนุนประจำปีงบประมาณ 2565 กองทุนพัฒนาสื่อปลอดภัยและสร้างสรรค์ 132 โครงการ
วันพฤหัสบดีที่ 26 พฤษภาคม 2565
วธ.เปิดปฐมนิเทศโครงการที่ได้รับทุนสนับสนุนประจําปีงบประมาณ 2565 กองทุนพัฒนาสื่อปลอดภัยและสร้างสรรค์ 132 โครงการ
วธ.เปิดปฐมนิเทศโครงการที่ได้รับทุนสนับสนุนประจําปีงบประมาณ 2565 กองทุนพัฒนาสื่อปลอดภัยและสร้างสรรค์ 132 โครงการ
วธ.เปิดปฐมนิเทศโครงการที่ได้รับทุนสนับสนุนประจําปีงบประมาณ 2565 กองทุนพัฒนาสื่อปลอดภัยและสร้างสรรค์ 132 โครงการ เน้นสร้างสรรค์ผลงานตอบโจทย์ในเรื่องทัศนคติเชิงบวก เกิดประโยชน์สูงสุดต่อสังคมและประเทศชาติ
นางยุพา ทวีวัฒนะกิจบวร ปลัดกระทรวงวัฒนธรรม ประธานอนุกรรมการบริหารกองทุนพัฒนาสื่อปลอดภัยและสร้างสรรค์ กล่าวในการเป็นประธานในงานปฐมนิเทศโครงการที่ได้รับทุนสนับสนุนประจําปีงบประมาณ 2565 กองทุนพัฒนาสื่อปลอดภัยและสร้างสรรค์ ณ โรงแรมแกรนด์ ฟอร์จูน ถนนรัชดาภิเษก กรุงเทพฯ เมื่อเร็ว ๆ นี้ ว่า นับตั้งแต่ปี 2560 กองทุนพัฒนาสื่อปลอดภัยและสร้างสรรค์ ได้จัดสรรเงินให้แก่โครงการหรือกิจกรรมที่เกี่ยวกับการพัฒนาสื่อปลอดภัยและสร้างสรรค์เป็นประจําทุกปี เพื่อส่งเสริมและสนับสนุนให้เกิดการพัฒนาสื่อปลอดภัยและสร้างสรรค์ สร้างกระบวนการเรียนรู้เท่าทันสื่อให้กับประชาชนทุกช่วงวัย รวมทั้งส่งเสริมการพัฒนาศักยภาพของผู้ผลิตสื่อปลอดภัยและสร้างสรรค์ สําหรับการจัดโครงการปีนี้มีผู้เข้าร่วมโครงการเป็นจํานวนมาก โครงการต่างๆ จะได้รับการพิจารณาอนุมัติโดยผ่านกระบวนพิจารณาอย่างละเอียด รอบคอบ โปร่งใสและมีความน่าเชื่อถือจากผู้ทรงคุณวุฒิในการทํางานกลั่นกรองฯ คณะอนุกรรมการกลั่นกรองฯ คณะอนุกรรมการบริหารฯ มีมติเห็นชอบโครงการ จํานวน 132 โครงการ กระทรวงวัฒนธรรม (วธ.) ขอแสดงความยินดีกับผู้ที่ได้รับทุนในการสร้างสรรค์ ผลงานปีนี้ถือว่าเป็นการพัฒนางานของการให้ทุนในหลายเรื่อง วธ.ได้ลงพื้นที่ ไปยังหลายภูมิภาคเพื่อสร้างความเข้าใจและร่วมสร้างแรงบันดาลใจให้ผู้คนมาสร้างสรรค์สิ่งดีๆ ให้กับสังคม รวมถึงมีการปฐมนิเทศการให้องค์ความรู้ต่าง ๆ ตลอดมา โดยเปิดเวทีให้แสดงความคิดเห็นว่า กองทุนพัฒนาสื่อสร้างปลอดภัยและสร้างสรรค์สามารถขับเคลื่อนไปในทิศทางใด วธ.สามารถสนับสนุนทุนในรูปแบบไหน ดังนั้น การให้ทุนปีนี้จึงเกิดจากการลงพื้นที่รับฟังความคิดเห็นนํามาสู่การกําหนดประเด็นต่าง ๆ มี 2 ส่วน คือ 1. เน้นกลุ่มเป้าหมาย เด็ก เยาวชน ผู้สูงอายุ คนพิการ ประชาชนทั่วไป 2. ตามยุทธศาสตร์ที่ผู้เข้าอบรมได้เสนอมา
นางยุพา กล่าวอีกว่า ขอให้ผู้ที่ได้รับทุนส่งผลงานตามเวลาที่กําหนดทํางานอย่างมีประสิทธิภาพ ปฏิบัติตามเงื่อนใขของกองทุนพัฒนาสื่อปลอดภัยและสร้างสรรค์ตามสัญญาที่วางไว้เป็นระยะเวลา 1 ปี โดยขณะนี้ มีผู้สมัครมือใหม่ที่มีความคิดสร้างสรรค์ที่ดีเพิ่มขึ้น สิ่งสําคัญคือ วธ.ได้ส่งเสริมสนับสนุนให้มีสื่อที่ดีได้เผยแพร่ออกไปสู่สาธารณชนให้ได้มากที่สุด การปฐมนิเทศครั้งนี้หวังเป็นอย่างยิ่งว่าผู้เข้าอบรมจะได้รับทราบถึงแนวทางการปฏิบัติ สามารถใช้งบประมาณที่ได้รับมาบริหารจัดการได้อย่างคุ้มค่าที่สุดขอให้ปฏิบัติตามกฎระเบียบสัญญา วธ.เชื่อมั่นว่าทั้ง 132 โครงการ สามารถดําเนินการผ่านไปได้อย่างลุล่วงไปด้วยดี หากมีข้อสงสัยสามารถปรึกษาเจ้าหน้าที่คณะทํางานของวธ.ได้ตลอดเวลา เพื่อเป็นการประสานสัมพันธ์ที่ดีระหว่างผู้มอบทุนกับผู้รับทุนวธ.จะมีการติดตามและประเมินผลตลอดเวลาเพื่อให้การทํางานมีประสิทธิภาพ ขอให้ผู้รับทุนในครั้งนี้สร้างสรรค์ผลงานได้อย่างดีที่สุด ตอบโจทย์ในเรื่องทัศนคติเชิงบวก สามารถแก้ปัญหาสื่อที่สร้างความแตกแยกของสังคม สร้างปรากฏการณ์ที่ดี พร้อมทั้งเกิดประโยชน์สูงสุดต่อสังคมและประเทศชาติต่อไป
รัฐบาลไทย-ข่าวทำเนียบรัฐบาล-ตั้งศูนย์ CARE ช่วย"ผู้พ้นโทษ" ให้มีงานทำ พร้อมคุมโควิดก่อนปล่อยตัว
วันจันทร์ที่ 21 มิถุนายน 2564
ตั้งศูนย์ CARE ช่วย"ผู้พ้นโทษ" ให้มีงานทํา พร้อมคุมโควิดก่อนปล่อยตัว
....
ผู้ต้องขัง เมื่อครบกําหนดพ้นโทษ จะต้องสามารถออกไปประกอบอาชีพเลี้ยงตัวเองได้ รวมทั้งต้องปลอดภัยจากเชื้อโควิด-19 ก่อนเข้าสู่ครอบครัวและชุมชน
.
รัฐบาล จึงตั้งศูนย์ประสานงานและส่งเสริมการมีงานทํา (CARE) เพื่อประสานงาน และช่วยเหลือผู้พ้นโทษให้มีงานทํา ซึ่งผู้พ้นโทษนั้น ได้ผ่านการอบรมอาชีพต่าง ๆ ซึ่งจะเป็นประโยชน์ต่อการประกอบอาชีพภายหลังพ้นโทษ
.
สําหรับการปล่อยตัวนั้น จะเป็นผู้ที่ไม่ติดเชื้อโควิด หากยังติดเชื้ออยู่ ถ้ายินยอมให้กักตัวภายในเรือนจํา/ทัณฑสถาน ก็จะให้กักตัวจนครบกําหนด 14 วัน พร้อมแจ้งให้ญาติทราบข้อมูล
.
กรณีผู้พ้นโทษ "ไม่ยินยอม" ให้กักตัวภายในเรือนจํา/ทัณฑสถาน ก็จะประสานไปยังโรงพยาบาลแม่ข่าย หรือสํานักงานสาธารณสุขพื้นที่ เพื่อส่งต่อไปกักตัว หรือรักษาพยาบาลตามระบบสาธารณสุขต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติ 8,070 ล้าน เพิ่มกำลังซื้อแก่ผู้มีรายได้น้อย
วันพฤหัสบดีที่ 27 มกราคม 2565
อนุมัติ 8,070 ล้าน เพิ่มกําลังซื้อแก่ผู้มีรายได้น้อย
วันพฤหัสบดีที่ 27 มกราคม 2565
ไทยคู่ฟ้า ค่ะ
รัฐบาลบรรเทาภาระค่าครองชีพแก่ประชาชนผู้มีรายได้น้อย โดยอนุมัติงบกว่า 8,070 ล้านบาท ให้ประชาชนผู้มีบัตรสวัสดิการแห่งรัฐ จํานวน 13.45 ล้านคน และผู้ที่ต้องการความช่วยเหลือเป็นพิเศษ 2.25 ล้านคน เพื่อนําไปใช้ซื้อสินค้าอุปโภคบริโภคจากร้านธงฟ้าราคาประหยัดพัฒนาเศรษฐกิจท้องถิ่น และซื้อสินค้าและบริการจากร้านค้าที่เข้าร่วมโครงการคนละครึ่ง ระยะที่ 4 คนละ 600 บาท เป็นระยะเวลา 3 เดือน คือ ก.พ.- เม.ย.2565 โดยแบ่งจ่าย เดือนละ 200 บาท เริ่มวันที่ 1 ก.พ.65 กรณีที่มีวงเงินคงเหลือในเดือนใด จะไม่มีการสะสมไปในเดือนถัดไป ทั้งนี้ ได้กําหนดมาตรการในการกํากับติดตามการดําเนินโครงการเพื่อป้องกันการแสวงหาประโยชน์โดยมิชอบ เช่น การรับสแกนสิทธิแลกเปลี่ยนเป็นเงินสด ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองโฆษกรัฐบาลเผย คนไทยพร้อมเข้าสู่ธุรกรรมการเงินดิจิทัล พันธบัตรรัฐบาลหมื่นล้านขายหมดผ่านแอปเป๋าตังใน 12 นาที
วันเสาร์ที่ 20 พฤศจิกายน 2564
รองโฆษกรัฐบาลเผย คนไทยพร้อมเข้าสู่ธุรกรรมการเงินดิจิทัล พันธบัตรรัฐบาลหมื่นล้านขายหมดผ่านแอปเป๋าตังใน 12 นาที
รองโฆษกรัฐบาลเผย คนไทยพร้อมเข้าสู่ธุรกรรมการเงินดิจิทัล พันธบัตรรัฐบาลหมื่นล้านขายหมดผ่านแอปเป๋าตังใน 12 นาที จําหน่ายรอบใหม่ 70,000 ล้านบาท 22 พฤศจิกายน นี้
วันนี้(20พ.ย.64)นางสาวรัชดาธนาดิเรกรองโฆษกประจําสํานักนายกรัฐมนตรีเผยผลสําเร็จของการจําหน่ายพันธบัตรรัฐบาลรุ่น“ออมไปด้วยกัน” ในวงเงิน10,000ล้านบาทผ่านวอลเล็ตสบม.บนแอปพลิเคชันเป๋าตังเมื่อวันที่15พฤศจิกายนที่ผ่านมาเข้าถึงผู้ลงทุนจากทุกจังหวัดทั่วประเทศไทยอายุตั้งแต่15-90ปีขายหมดภายใน12นาทีหลังเริ่มเปิดขายโดยมีจํานวนผู้ลงทุนในเขตกทม33.5%และต่างจังหวัด66.5%ทั้งนี้กระทรวงการคลังจะเปิดจําหน่ายพันธบัตรออมทรัยพ์รุ่น“ออมไปด้วยกัน”รอบใหม่วงเงินรวม70,000ล้านบาท ในวันจันทร์ที่22พฤศจิกายนนี้เวลา8:00เป็นต้นไปผ่าน4ธนาคารตัวแทนได้แก่ธนาคารกรุงไทยฯธนาคารกรุงเทพฯธนาคารกสิกรไทยฯและธนาคารไทยพาณิชย์โดยแบ่งเป็น3รุ่นอายุได้แก่
-รุ่นอายุ5ปีอัตราดอกเบี้ยแบบขั้นบันไดปีที่1ร้อยละ1.50ต่อปีปีที่2-4ร้อยละ2.00ต่อปีปีที่5ร้อยละ2.10ต่อไป(เฉลี่ยร้อยละ2.10ต่อปี)
-รุ่นอายุ10ปี(อัตราดอกเบี้ยแบบขั้นบันไดปีที่1ร้อยละ2.00.ต่อปีปีที่4-5ร้อยละ3.00ต่อปีปีที่6-9ร้อยละ3.50ต่อปีปีที่10ร้อยละ4.00ต่อปี(เฉลี่ยร้อยละ3.00ต่อปี)
-รุ่นอายุ10ปีอัตราดอกเบี้ยคงที่ร้อยละ2.20ต่อปี
สําหรับการลงทุนเริ่มต้นตั้งแต่1,000บาท–ไม่จํากัดวงเงินซื้อขั้นสูงซึ่งจะเปิดจําหน่ายให้กับบุคคลธรรมดาที่ถือสัญชาติไทยหรือมีถิ่นที่อยู่อาศัยอยู่ในประเทศไทยที่มีอายุตั้งแต่15ปีบริบูรณ์ขึ้นไปตั้งแต่วันที่22พฤศจิกายน– 3ธันวาคม2564ในวงเงิน55,000ล้านบาท ผ่านระบบวอลเล็ตสบม.บนแอปพลิเคชันเป๋าตังและเคาน์เตอร์ของธนาคารตัวแทนทุกสาขาประกอบด้วยพันธบัตรรุ่นอายุ5ปีและรุ่นอายุ10ปีอัตราดอกเบี้ยขั้นบันไดซึ่งจะมีการจ่ายดอกเบี้ยทุก3เดือนเริ่มงวดแรกวันที่15ของเดือนกุมภาพันธ์ของทุกปีจนกว่าพันธบัตรจะครบกําหนดไถ่ถอนสําหรับนิติบุคคลไม่แสวงหากําไรตามที่กระทรวงการคลังกําหนดอาทิมูลนิธิสมาคมวัดสถานศึกษาของรัฐโรงพยาบาลของรัฐสามารถซื้อได้ตั้งแต่วันที่24พฤศจิกายน– 3ธันวาคม2564วงเงินรวม15,000ล้านบาทพันธบัตรรุ่นอายุ10ปีอัตราดอกเบี้ยคงที่จ่ายดอกเบี้ยทุก6เดือนจําหน่ายผ่านช่องทางเคาน์เตอร์ของธนาคารตัวแทนจําหน่ายทั้ง4แห่งผู้สนใจดูรายละเอียดได้ที่www.krungthai.comหรือKrungthai Contact Centerโทร02-111-1111
“กระทรวงการคลังมีแผนการจําหน่ายพันธบัตรออมทรัพย์อย่างต่อเนื่องทุกปีเพื่อเป็นทางเลือกในการออมของประชาชนและยังเป็นการลงทุนที่ดีในช่วงที่เศรษฐกิจผันผวน ซึ่งเป็นไปตามนโยบายของพลเอกประยุทธ์จันทร์โอชานายกรัฐมนตรีที่ต้องการส่งเสริมให้ประชาชนทุกช่วงวัยทุกพื้นที่เข้าถึงการลงทุนและธุรกรรมการเงินออนไลน์ที่สะดวกและปลอดภัยส่งเสริมให้ประชาชนคนไทยเรียนรู้ทักษะการลงทุนและมีวินัยในการออมช่วยสนับสนุนพัฒนาเศรษฐกิจให้มีการพัฒนาอย่างยั่งยืนลดความเหลื่อมล้ําและลดภาระต่องบประมาณในอนาคตซึ่งเป็นส่วนหนึ่งของ“การพลิกโฉมภาคการเงินและการลงทุนประเทศไทย””นางสาวรัชดาฯกล่าว
——————————
รัฐบาลไทย-ข่าวทำเนียบรัฐบาล-กระทรวงมหาดไทย จัดนิทรรศการ "89 ปี รัฐธรรมนูญไทย ภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข" เนื่องในวันรัฐธรรมนูญ 2564
วันพฤหัสบดีที่ 9 ธันวาคม 2564
กระทรวงมหาดไทย จัดนิทรรศการ "89 ปี รัฐธรรมนูญไทย ภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข" เนื่องในวันรัฐธรรมนูญ 2564
กระทรวงมหาดไทย จัดนิทรรศการ "89 ปี รัฐธรรมนูญไทย ภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข" เนื่องในวันรัฐธรรมนูญ 2564 ระหว่างวันที่ 9 - 14 ธันวาคม 2564 ณ ลานอเนกประสงค์ ศาลาว่าการกระทรวงมหาดไทย
วันนี้ (9 ธ.ค. 64) ที่ลานอเนกประสงค์ ศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานเปิด และเยี่ยมชม "นิทรรศการ 89 ปีรัฐธรรมนูญไทย ภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข" โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายไตรภพ วงไตรรัตน์ หัวหน้าผู้ตรวจราชการกระทรวงมหาดไทย นางนิศากร วิศิษฏ์สรอรรถ รักษาการในตําแหน่งที่ปรึกษาด้านการบริหารงานจังหวัดแบบบูรณาการ นายบรรจบ จันทรัตน์ ผู้ช่วยปลัดกระทรวงมหาดไทย และข้าราชการสํานักงานปลัดกระทรวงมหาดไทย ร่วมพิธี
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ประเทศไทยปกครองในระบอบประชาธิปไตยอันมีพระมหากษัตริย์ทรงเป็นประมุข สืบเนื่องมาตั้งแต่ในครั้งรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 ที่ได้ทรงพระกรุณาโปรดเกล้าโปรดกระหม่อมพระราชทาน รัฐธรรมนูญแห่งราชอาณาจักรสยาม พ.ศ. 2475 ซึ่งเป็นรัฐธรรมนูญฉบับถาวรฉบับแรกของราชอาณาจักรไทย เมื่อวันที่ 10 ธันวาคม 2475 จึงได้กําหนดให้วันที่ 10 ธันวาคมของทุกปี เป็นวันพิธีฉลองวันพระราชทานรัฐธรรมนูญแห่งราชอาณาจักรไทย หรือวันรัฐธรรมนูญ ซึ่งเป็นวันที่มีความสําคัญของการปกครองประเทศ สะท้อนถึงพระมหากรุณาธิคุณที่พระมหากษัตริย์ทรงให้ความสําคัญกับการปกครองของประเทศ โดยทรงพระราชทานรัฐธรรมนูญ เพื่อเป็นกฎหมายสูงสุดในการปกครองราชอาณาจักร ยังผลให้ประชาชนชาวไทยมีความร่มเย็นเป็นสุขจนถึงปัจจุบัน
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า เพื่อให้บุคลากรในสังกัดสํานักงานปลัดกระทรวงมหาดไทยและพี่น้องประชาชนที่สนใจได้เรียนรู้และเข้าใจเกี่ยวกับประวัติศาสตร์ของรัฐธรรมนูญไทย กระทรวงมหาดไทย โดยสํานักงานปลัดกระทรวงมหาดไทย จึงได้จัดนิทรรศการเนื่องในวันรัฐธรรมนูญ 2564 ภายใต้หัวข้อ "89 ปี รัฐธรรมนูญไทย ภายใต้การปกครองในระบอบประชาธิปไตยอันมีพระมหากษัตริย์ทรงเป็นประมุข" ซึ่งภายในนิทรรศการฯ ประกอบด้วย ภาพและวีดิทัศน์ที่เกี่ยวกับรัฐธรรมนูญ อาทิ ภาพและวีดิทัศน์พระบาทสมเด็จพระปกเกล้าเจ้าอยู่หัว พระราชทานรัฐธรรมนูญฉบับถาวรฉบับแรก วีดิทัศน์พระบาทสมเด็จพระเจ้าอยู่หัว พระราชทานรัฐธรรมนูญฉบับปัจจุบัน รายละเอียดของรัฐธรรมนูญไทยทั้ง 20 ฉบับ รวมถึงประวัติประธานรัฐสภาและนายกรัฐมนตรีของไทย เป็นต้น โดยผู้สนใจสามารถร่วมชมนิทรรศการได้ ระหว่างวันที่ 9 - 14 ธันวาคม 2564 ตั้งแต่เวลา 09.00 - 16.30 น. ณ บริเวณลานอเนกประสงค์ กระทรวงมหาดไทย (ไม่เว้นวันหยุดราชการ)
"ขอเชิญชวนลูก ๆ หลาน ๆ เด็ก เยาวชน และพี่น้องประชาชนที่สนใจ มาร่วมเรียนรู้ประวัติศาสตร์การปกครองระบอบประชาธิปไตยอันมีพระมหากษัตริย์เป็นประมุขของประเทศไทย เพื่อร่วมกันสํานึกในพระมหากรุณาธิคุณของสถาบันพระมหากษัตริย์ ร่วมกันภาคภูมิใจในการเป็นพลเมืองที่ดีของประเทศตามรัฐธรรมนูญซึ่งเป็นกฎหมายสูงสุด อันจะนํามาซึ่งการขับเคลื่อนการพัฒนาประเทศไทยให้เกิดความมั่นคง มั่งคั่ง อย่างยั่งยืน"
รัฐบาลไทย-ข่าวทำเนียบรัฐบาล-รมช.สาธิต ติดตามสถานการณ์น้ำท่วม จ.จันทบุรี กำชับเฝ้าระวังต่อเนื่อง
วันพฤหัสบดีที่ 14 ตุลาคม 2564
รมช.สาธิต ติดตามสถานการณ์น้ําท่วม จ.จันทบุรี กําชับเฝ้าระวังต่อเนื่อง
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ําท่วมใน จ.จันทบุรี เผยระดับน้ําลดลง กําชับพื้นที่ส่งทีมดูแลช่วยเหลือด้านการแพทย์และสาธารณสุข เฝ้าระวังโรคที่มากับน้ําท่วมและเยียวยาจิตใจผู้รับผลกระทบ สํารวจความเสียหายของสถานบริการ
วันนี้ (14 ตุลาคม 2564) ที่ชุมชนบ้านมั่นคง อ.เมือง จ.จันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ณรงค์ อภิกุลวณิช ผู้ตรวจราชการเขตสุขภาพที่ 6 และนพ.อภิรักษ์ พิศุทธ์อาภรณ์ นายแพทย์สาธารณสุขจังหวัดจันทบุรี ลงพื้นที่ติดตามสถานการณ์น้ําท่วม เขตสุขภาพที่ 6 ให้กําลังใจประชาชน ชุมชนมั่นคง อ.เมือง และ อ.คลองขลุง รวมทั้งบุคลากรสาธารณสุขที่ได้รับผลกระทบ และมอบชุดยาปฐมพยาบาลเบื้องต้น 1,000 ชุด แก่ผู้ประสบภัย
ดร.สาธิต กล่าวว่า สถานการณ์ฝนตกต่อเนื่องทําให้เกิดน้ําท่วมในพื้นที่จังหวัดจันทบุรี โดยเฉพาะ 6 อําเภอชายฝั่งทะเลได้แก่ เมือง ท่าใหม่ ขลุง มะขาม แหลมสิงห์ และเขาคิชฌกูฎ ขณะนี้ระดับน้ําเริ่มลด เหลือเพียงน้ําท่วมขังบางแห่ง หน่วยงานสาธารณสุขในพื้นที่ได้บูรณาการความร่วมมือกับหน่วยงานที่เกี่ยวข้องให้ความช่วยเหลือประชาชนในเบื้องต้น เช่น ครัวพระราชทาน การทําความสะอาด และระยะยาวจังหวัดเตรียมประกาศเป็นพื้นที่ภัยพิบัติ เพื่อให้ครอบคลุมทั้งการให้ความช่วยเหลือ และเยียวยาภายหลังน้ําลด ได้กําชับให้ทุกฝ่ายเฝ้าระวังต่อเนื่อง เนื่องจากกรมอุตุนิยมวิทยาคาดการณ์ว่าอาจมีฝนตกเพิ่มอีกครั้งวันที่ 16 ตุลาคมที่จะถึงนี้
ดร.สาธิต กล่าวต่อว่า สําหรับการดูแลสุขภาพอนามัยของประชาชน ได้จัดตั้งศูนย์บัญชาการอุทกภัยช่วยเหลือประชาชน จัดทีมเคลื่อนที่เร็วนํายาสามัญประจําบ้าน หน้ากากอนามัย แจกให้กับผู้ประสบภัยในพื้นที่ พร้อมเฝ้าระวังโรคที่มากับน้ําท่วม เช่น ท้องร่วง น้ํากัดเท้า และทําความสะอาดหลังน้ําลด ทั้งนี้ มีสถานบริการที่ได้รับผลกระทบ อาทิ สํานักงานสาธารณสุขอําเภอ รพ.สต.พลับพลา รพ.สต.วังแซ้ม และโรงพยาบาลพระปกเกล้า ได้สั่งการให้นายแพทย์สาธารณสุขจังหวัดเร่งสํารวจและประเมินความเสียหาย พร้อมให้การช่วยเหลือบุคลากรและเจ้าหน้าที่ที่ได้รับผลกระทบ ส่วนโรงพยาบาลพระปกเกล้า สาขาเมือง บริเวณโดยรอบมีน้ําท่วมขัง ขณะนี้ระดับน้ําลดลง ได้ปิดทําความสะอาด 2 วัน ก่อนจะกลับมาให้บริการประชาชนตามปกติ โดยนําเจ้าหน้าที่ในพื้นที่ที่ไม่เกิดน้ําท่วมเข้ามาช่วยเหลือ เพื่อไม่ให้กระทบกับการให้บริการ
*********************************** 14 ตุลาคม 2564
รัฐบาลไทย-ข่าวทำเนียบรัฐบาล-สธ.รับเรื่อง พร้อมดูแลติดตามความคืบหน้าบรรจุข้าราชการโควิดรอบ 2 และการปรับสายงานกรณีพิเศษอย่างดีที่สุด
วันอังคารที่ 26 เมษายน 2565
สธ.รับเรื่อง พร้อมดูแลติดตามความคืบหน้าบรรจุข้าราชการโควิดรอบ 2 และการปรับสายงานกรณีพิเศษอย่างดีที่สุด
รองนายกรัฐมนตรีและรัฐมนตรีว่าการกระทรวงสาธารณสุข มอบทีมรับเรื่องจากกลุ่มเจ้าพนักงานสาธารณสุข 11 สายงาน ติดตามความคืบหน้าการปรับสายงานกรณีพิเศษ จากประเภททั่วไปเป็นประเภทวิชาการ หลังส่งเรื่องไปยัง ก.พ.แล้ว
วันนี้ (26 เมษายน 2565) นางสาวเรวดี รัศมิทัต ที่ปรึกษารัฐมนตรีว่าการกระทรวงสาธารณสุข และ นพ.รุ่งเรือง กิจผาติ หัวหน้าที่ปรึกษาระดับกระทรวง และผู้อํานวยการศูนย์บริหารจัดการเรื่องราวร้องทุกข์ เป็นตัวแทนรับเรื่องจากกลุ่มเจ้าพนักงานสาธารณสุข 11 สายงาน ซึ่งเดินทางมาติดตามความคืบหน้าเรื่องการปรับตําแหน่งสายงาน
นพ.รุ่งเรืองกล่าวว่า กลุ่มเจ้าพนักงานสาธารณสุข 11 สายงานที่มีวุฒิปริญญาตรี ได้มาขอบคุณกระทรวงสาธารณสุขที่ผลักดันการบรรจุตําแหน่งข้าราชการกรณีโควิด 19 รอบ 2 รวมถึงการบรรจุหรือแต่งตั้งให้ดํารงตําแหน่งประเภทวิชาการ (เป็นกรณีพิเศษ) หรือการปรับสายงาน ซึ่งขณะนี้เรื่องได้ส่งไปยังสํานักงานคณะกรรมการข้าราชการพลเรือน (ก.พ.) แล้วประมาณ 3 เดือน จึงมาติดตามความคืบหน้าเรื่องการปรับตําแหน่งสายงานจากประเภททั่วไปเป็นประเภทวิชาการ ซึ่งจะช่วยให้มีความก้าวหน้าในสายงานมากขึ้นโดยขอให้ได้รับการปรับสายงานภายในปีนี้ อย่างไรก็ตาม เรื่องดังกล่าวอยู่ในอํานาจของ ก.พ. จึงต้องรอดูหลักเกณฑ์และระเบียบจากทาง ก.พ.ก่อน
"นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีนโยบายให้ความสําคัญในการดูแลบุคลากรทุกคนเป็นอย่างดี โดยเน้นย้ําการสร้างขวัญกําลังใจบุคลากรของกระทรวงสาธารณสุขทุกระดับ จึงได้สนับสนุนและผลักดันเรื่องดังกล่าว และได้กําชับให้มีการติดตามเรื่องนี้อย่างใกล้ชิด เนื่องจากเข้าใจดีว่าบุคลากรสาธารณสุขทํางานหนักมาก โดยเฉพาะการต่อสู้กับโรคโควิด 19 ในช่วง 2 ปีที่ผ่านมา โดยการขับเคลื่อนในเรื่องนี้อยู่บนหลักการที่เป็นไปได้ และจะพยายามทําอย่างดีที่สุด" นพ.รุ่งเรืองกล่าว
สําหรับเจ้าพนักงานสาธารณสุข 11 สายงาน มีประมาณ 1 หมื่นกว่าคน ประกอบด้วย จพ.สาธารณสุข, จพ.ทันตสาธารณสุข, จพ.พนักงานเภสัชกรรม, จพ.เวชสถิติ, จพ.วิทยาศาสตร์การแพทย์, จพ.เวชกิจฉุกเฉิน, จพ.โสตทัศนศึกษา, จพ.เวชกรรมฟื้นฟู, จพ.ธุรการ, จพ.การเงินและบัญชี และ จพ.พัสดุ
*********************************************** 26 เมษาน 2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งผลักดันการจัดตั้งศูนย์นวัตกรรมอุตสาหกรรมอาเซียน-เกาหลีใต้ (ASEAN-Korea Industrial Innovation Center: AKIIC) ให้สำเร็จภายในปี 2566
วันศุกร์ที่ 25 มีนาคม 2565
โฆษกรัฐบาลเผย นายกฯ เร่งผลักดันการจัดตั้งศูนย์นวัตกรรมอุตสาหกรรมอาเซียน-เกาหลีใต้ (ASEAN-Korea Industrial Innovation Center: AKIIC) ให้สําเร็จภายในปี 2566
โฆษกรัฐบาลเผย นายกฯ เร่งผลักดันการจัดตั้งศูนย์นวัตกรรมอุตสาหกรรมอาเซียน-เกาหลีใต้ (ASEAN-Korea Industrial Innovation Center: AKIIC) ให้สําเร็จภายในปี 2566 เน้นความร่วมมือด้านวิทยาศาสตร์ เทคโนโลยี และนวัตกรรมอุตสาหกรรม
วันที่ 25 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการหน่วยงานที่เกี่ยวข้องเดินหน้าด้านการพัฒนาวิทยาศาสตร์ เทคโนโลยี และนวัตกรรม รวมทั้งยินดีกับความสําเร็จอีกก้าวในการเดินหน้าสู่การเป็นศูนย์กลางอุตสาหกรรมแห่งอนาคตในภูมิภาค โดยภายหลังที่คณะรัฐมนตรีมีมติเห็นชอบเมื่อวันที่ 1 มีนาคมที่ผ่านมา ให้กระทรวงพาณิชย์ในฐานะผู้แทนไทย เป็นผู้ร่วมลงนามบันทึกความเข้าใจ (MoU) ว่าด้วยการจัดตั้งศูนย์นวัตกรรมอุตสาหกรรมอาเซียน-เกาหลีใต้ (ASEAN-Korea Industrial Innovation Center: AKIIC) โดยคาดว่าการลงนามฯ จะจัดขึ้นในช่วงครึ่งแรกของปี 2565 นี้ และสามารถจัดตั้งศูนย์ AKIIC ณ ประเทศเกาหลีใต้ ภายในปี 2566 ซึ่งจะเน้นความร่วมมือด้านวิทยาศาสตร์ เทคโนโลยี และนวัตกรรมอุตสาหกรรมต่าง ๆ เช่น การทําวิจัยร่วมกัน แลกเปลี่ยนเรียนรู้ ถ่ายทอดเทคโนโลยี และนําเทคโนโลยีไปใช้ประโยชน์ในเชิงพาณิชย์
โฆษกประจําสํานักนายกฯกล่าวเพิ่มเติมว่า ศูนย์ AKIIC จะเป็นการบูรณาการการทํางานร่วมกันระหว่างไทยกับประเทศอาเซียนและเกาหลีใต้ ทั้งภาครัฐและหน่วยงานเอกชนเพื่อแลกเปลี่ยน ถ่ายทอดเทคโนโลยีมาประยุกต์ใช้ และพัฒนานวัตกรรม การลงทุนในอุตสาหกรรมเทคโนโลยีขั้นสูง นอกจากนี้ ยังมีความร่วมมือกับสํานักงานพัฒนาวิทยาศาสตร์และเทคโนโลยีแห่งชาติ (สวทช.) ในฐานะผู้กํากับดูแลเขตนวัตกรรมระเบียงเศรษฐกิจพิเศษภาคตะวันออก (EECi) เป็นอีกกลุ่มผู้แทนไทยในการเข้าร่วมเป็นคณะกรรมการบริหารศูนย์ AKIIC ซึ่งกระทรวงพาณิชย์ และ สวทช. จะทํางานร่วมกันอย่างใกล้ชิดเพื่อขับเคลื่อนศูนย์ AKIIC ให้เกิดผลเป็นรูปธรรม โดยเฉพาะการสนับสนุนการดําเนินการที่สอดคล้องกับยุทธศาสตร์การพัฒนาอุตสาหกรรม 4.0 ระยะ 20 ปี (พ.ศ. 2560 - 2579) ของไทยในกลุ่มสาขาเป้าหมายผ่านการขับเคลื่อนด้วยความรู้และเทคโนโลยีขั้นสูง การใช้ความคิดสร้างสรรค์ และพัฒนานวัตกรรมเพื่อผลิตสินค้าและบริการที่หลากหลายและสร้างมูลค่าได้เพิ่มขึ้น เช่น การส่งเสริมด้านการเกษตรอัจฉริยะด้วยการใช้เทคโนโลยีสมัยใหม่เข้ามาใช้ในกระบวนการผลิตทําการเกษตร ให้เกิดประสิทธิภาพ ประหยัดเวลา ลดต้นทุน ซึ่งจะช่วยให้เกษตรกรมีรายได้เพิ่มมากขึ้น
“รัฐบาลมุ่งมั่นเสริมสร้างกลไกในการพัฒนาขีดความสามารถทางการแข่งขันของคนไทย และประเทศไทยให้เท่าทันการพัฒนาของโลก โดยศูนย์ AKIIC ถือเป็นจุดเริ่มต้นความร่วมมือที่ดีระหว่างไทยกับเกาหลีใต้ ซึ่งเป็นหนึ่งในประเทศที่มีความโดดเด่นด้านวิทยาศาสตร์ เทคโนโลยี และนวัตกรรม อีกทั้งยังเป็นโอกาสให้ต่อยอดความร่วมมือในระดับภูมิภาคอย่างอาเซียนเพื่อพัฒนานวัตกรรมรูปแบบต่าง ๆ เพื่อเพิ่มขีดความสามารถและศักยภาพทางอุตสาหกรรมให้เกิดผลประโยชน์และมูลค่าเพิ่มเติมเชิงพาณิชย์ในระดับนานาชาติ เช่น อุตสาหกรรม 4.0 ยานยนต์สมัยใหม่ เกษตรอัจฉริยะ แบตเตอรี่ประสิทธิภาพสูง เครื่องมือแพทย์ รวมไปถึงอุตสาหกรรมบันเทิงอีกด้วย” นายธนกรฯ กล่าว
รัฐบาลไทย-ข่าวทำเนียบรัฐบาล-​กรมทางหลวงชนบท รายงานสถานการณ์สายทางที่ได้รับผลกระทบจากอุทกภัย ประจำวันที่ 16 ตุลาคม 2564 เวลา 12.00 น. สัญจรผ่านไม่ได้ 13 สายทาง พร้อมเฝ้าระวังรับมือสถานการณ์อุทกภัยอย่างใกล้ชิด
วันเสาร์ที่ 16 ตุลาคม 2564
​กรมทางหลวงชนบท รายงานสถานการณ์สายทางที่ได้รับผลกระทบจากอุทกภัย ประจําวันที่ 16 ตุลาคม 2564 เวลา 12.00 น. สัญจรผ่านไม่ได้ 13 สายทาง พร้อมเฝ้าระวังรับมือสถานการณ์อุทกภัยอย่างใกล้ชิด
ถนนทางหลวงชนบทที่ประสบอุทกภัยในพื้นที่ 13 จังหวัด รวม 29 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 13 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 16 ตุลาคม 2564 เวลา 12.00 น. ว่า มีถนนทางหลวงชนบทที่ประสบอุทกภัยในพื้นที่ 13 จังหวัด ได้แก่ พระนครศรีอยุธยา อ่างทอง ลพบุรี สิงห์บุรี นครราชสีมา ชัยภูมิ สุรินทร์ บุรีรัมย์ ขอนแก่น มหาสารคาม นครสวรรค์ สุพรรณบุรี และฉะเชิงเทรา รวม 29 สายทาง สามารถสัญจรผ่านได้ 16 สายทาง และไม่สามารถสัญจรผ่านได้ 13 สายทาง แบ่งเป็น น้ําท่วมสูง 7 สายทาง (7 แห่ง) ทางขาด โครงสร้างทางชํารุด กัดเซาะ 6 สายทาง (6 แห่ง) รายละเอียดดังนี้
1. สายทาง นว.3102 แยก ทล.117 - บ้านเนิน อําเภอเก้าเลี้ยว และชุมแสง จังหวัดนครสวรรค์ น้ําท่วมสูง 40 เซนติเมตร (ช่วง กม. ที่ 8+300 ถึง 11+100)
2. สายทาง ชย.3010 แยก ทล.205 - อ่างเก็บน้ําลําคันฉู อําเภอบําเหน็จณรงค์ จังหวัดชัยภูมิ เส้นทางขาด (ช่วง กม. ที่ 2+600 ถึง 2+800)
3. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 ถึง 3+600)
4. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 60 เซนติเมตร (ช่วง กม. ที่ 1+200 ถึง 3+800)
5. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 80 เซนติเมตร (ช่วง กม. ที่ 1+300 ถึง 1+700)
6. สายทาง ขก.1011 แยก ทล.2 - บ้านพระยืน อําเภอเมือง และพระยืน จังหวัดขอนแก่น เส้นทางขาด (ช่วง กม. ที่ 2+000 ถึง 2+200)
7. สายทาง ขก.020 สะพานข้ามลําน้ําชี อําเภอโคกโพธิ์ไชย และแวงใหญ่ จังหวัดขอนแก่น เส้นทางขาด (ช่วง กม. ที่ 0+500 ถึง 5+400)
8. สายทาง ขก.1039 แยก ทล.2 - บ้านหนองไห อําเภอบ้านแฮด และมัญจาคีรี จังหวัดขอนแก่น เส้นทางขาด (ช่วง กม. ที่ 12+800 ถึง 13+000)
9. สายทาง มค.005 ถนนเชิงลาดสะพานลดาวัลย์ข้ามลําน้ําชี อําเภอโกสุมพิสัย จังหวัดมหาสารคาม น้ําท่วมสูง 50 เซนติเมตร
10. สายทาง มค.009 ถนนเชิงลาดสะพานบ้านคุยเชือก อําเภอโกสุมพิสัย จังหวัดมหาสารคาม น้ําท่วมสูง 50 เซนติเมตร
11. สายทาง อย.026 สะพานวัดอินทาราม อําเภอบางบาล จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 ถึง 0+075)
12. สายทาง อท.2034 แยก ทล.32 - บ้านมหานาม อําเภอไชโย จังหวัดอ่างทอง น้ําท่วมสูง 40 เซนติเมตร (ช่วง กม. ที่ 3+500 ถึง 7+300)
13. สายทาง ลบ.5183 แยกทางหลวงชนบท ลบ.4056 - บ้านเขาราบ อําเภอยางราก จังหวัดลพบุรี เส้นทางขาด (ช่วง กม. ที่ 1+130 ถึง 1+135)
ทั้งนี้ ทช. ได้เข้าดําเนินการซ่อมแซมและฟื้นฟูเส้นทางที่ได้รับผลกระทบจากอุทกภัยอย่างเร่งด่วน ติดตั้งป้ายเตือน และอํานวยความสะดวกให้กับประชาชน เพื่อให้สามารถใช้เส้นทางสัญจรได้อย่างปลอดภัย พร้อมทั้งเฝ้าระวังสถานการณ์อุทกภัยอย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-บสย. พร้อมช่วย ! ดีเดย์ 1 เมษา Soft Loan Extra 90,000 ล้านบาท ต่อลมหายใจ SMEs ค้ำ นาน 8 ปี พยุงการจ้างงาน ลดปัญหาผิดนัดชำระหนี้
วันพุธที่ 23 มีนาคม 2565
บสย. พร้อมช่วย ! ดีเดย์ 1 เมษา  Soft Loan Extra  90,000 ล้านบาท ต่อลมหายใจ SMEs ค้ํา นาน  8  ปี พยุงการจ้างงาน ลดปัญหาผิดนัดชําระหนี้
บสย. พร้อมช่วย ดีเดย์ 1 เม.ย. 65 ต่อลมหายใจ SMEs พยุงการจ้างงาน ลดปัญหาผิดนัดชําระหนี้ คิกออฟ โครงการค้ําประกันสินเชื่อ  Soft Loan Extra สําหรับกลุ่มลูกหนี้ พ.ร.ก. Soft Loan (ที่ออกโดย ธปท. ปี 2563) วงเงินโครงการ 90,000 ลบ. ระยะสัญญาค้ําสูงสุด 8 ปี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในวันที่ 1 เมษายน นี้ บสย. พร้อมเปิดรับคําขอ โครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท ตามมติ ครม. เมื่อวันที่ 22 มีนาคม 2565 เพื่อช่วยเหลือให้ผู้ประกอบการ SMEs ให้ยังคงได้รับสินเชื่อจากสถาบันการเงินอย่างต่อเนื่อง ซึ่งนอกจากนี้จะช่วยลดปัญหาการผิดนัดชําระหนี้ ลดภาระค่าธรรมเนียมการค้ําประกันของผู้ประกอบการ SMEs ช่วยประคับประคองกิจการ และพยุงการจ้างงานในประเทศ
โครงการค้ําประกันสินเชื่อ Soft Loan Extra เป็นมาตรการล่าสุดของรัฐบาลที่จะช่วยส่งเสริมสนับสนุนและให้ความช่วยเหลือ กลุ่มลูกหนี้ พ.ร.ก. Soft Loan เดิม ให้ดําเนินธุรกิจได้อย่างต่อเนื่อง โดยใช้กลไก บสย. เข้ามาช่วยค้ําประกันสินเชื่อให้ผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan เดิมที่จะครบกําหนดเวลาการชําระหนี้คืนในเดือนเมษายน 2565 เป็นต้นไป สิทธิประโยชน์ของโครงการมี ดังนี้
1. ระยะเวลาการค้ําประกันสินเชื่อสูงสุดไม่เกิน 8 ปี
2. ได้รับยกเว้นค่าดําเนินการค้ําประกันสินเชื่อ เพื่อช่วยลดภาระค่าใช้จ่ายของผู้ประกอบการ SMEs
3. ค่าธรรมเนียมค้ําประกัน 2 ปีแรก เพียงร้อยละ 1 ต่อปี โดยรัฐบาลชดเชยค่าธรรมเนียมแทนผู้ประกอบการ SMEs ให้ ร้อยละ 0.75 (รวม 2 ปีร้อยละ 1.5 จากค่าธรรมเนียมค้ําประกัน ปกติร้อยละ 1.75)
4. สิ้นสุดรับคําขอวันที่ 31 ธันวาคม 2566
นอกจากนี้ มติ ครม.ยังเห็นชอบการปรับปรุงค่าธรรมเนียมค้ําประกัน โครงการค้ําประกันสินเชื่อ Portfolio Guarantee Scheme ระยะพิเศษ Soft Loan พลัส (โครงการเดิมที่ออกในปี 2563) โดยรัฐบาลสนับสนุนค่าธรรมเนียมแทนผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan ร้อยละ 0.75 ต่อปี (รวม 2 ปี ร้อยละ 1.5)
ทั้ง 2 มาตรการ ภายใต้โครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra วงเงิน 90,000 ล้านบาท และโครงการค้ําประกันสินเชื่อ Portfolio Guarantee Scheme ระยะพิเศษ Soft Loan พลัส จะช่วยให้ธุรกิจของผู้ประกอบการดําเนินไปได้อย่างต่อเนื่อง ลดโอกาสการผิดนัดชําระหนี้ และช่วยให้ผู้ประกอบการ SMEs มีเงินทุนหมุนเวียนเพียงพอต่อการประกอบธุรกิจ
สอบถามรายละเอียดเพิ่มเติมที่ บสย. Call Center 02-890-9999
รัฐบาลไทย-ข่าวทำเนียบรัฐบาล-ดีอีเอส เอ็มโอยูร่วมเอดับบลิวเอสนำร่อง 10 บริการ ผ่านระบบคลาวด์กลางภาครัฐ
วันศุกร์ที่ 25 กุมภาพันธ์ 2565
ดีอีเอส เอ็มโอยูร่วมเอดับบลิวเอสนําร่อง 10 บริการ ผ่านระบบคลาวด์กลางภาครัฐ
ดีอีเอส เอ็มโอยูร่วมเอดับบลิวเอสนําร่อง 10 บริการ ผ่านระบบคลาวด์กลางภาครัฐ
“ชัยวุฒิ”รมว.ดีอีเอสประธานพิธีลงนามเอ็มโอยูกับอะเมซอนเว็บเซอร์วิสเซส(AWS)ในการทํางานร่วมกันบนระบบคลาวด์ตั้งเป้าปีแรกประเดิม10บริการนําร่องที่จะใช้งานบนเอดับบลิวเอสผ่านบริการระบบคลาวด์กลางภาครัฐ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(25ก.พ.65)ได้มอบหมายให้นางสาวอัจฉรินทร์พัฒนพันธ์ชัยปลัดกระทรวงดิทัลเพื่อเศรษฐกิจและสังคมลงนามความร่วมมือระหว่างกระทรวงดิจิทัลฯกับบริษัทอะเมซอนเว็บเซอร์วิสเซสหรือเอดับบลิวเอส(AWS)ขับเคลื่อนการใช้ประโยชน์จากเทคโนโลยีคลาวด์ในการสนับสนุนการปฏิรูประบบดิจิทัลของภาครัฐภายใต้บันทึกความเข้าใจฉบับนี้ดีอีเอสและหน่วยงานต่างๆของภาครัฐจะใช้AWSเป็นส่วนหนึ่งของคลาวด์ภาครัฐ(Government Cloud)ซึ่งเป็นโครงสร้างพื้นฐานคลาวด์ส่วนกลางสําหรับหน่วยงานต่างๆของภาครัฐ
โดยภายในปีแรกดีอีเอสจะทํางานร่วมกับภาครัฐและAWSเพื่อระบุ10โครงการนําร่องที่จะใช้งานบนAWSผ่านบริการระบบคลาวด์กลางภาครัฐโครงการนําร่องเหล่านี้จะช่วยให้เห็นถึงความรวดเร็วที่หน่วยงานภาครัฐสามารถใช้เทคโนโลยีคลาวด์เพื่อสร้างและส่งมอบบริการต่างๆได้สําเร็จ
“เรายังมีเป้าหมายที่จะหารือถึงทางเลือกที่ตกลงร่วมกันเพื่อใช้ประโยชน์จากโครงสร้างพื้นฐานระบบคลาวด์ทั่วโลกของAWSเพื่อสนับสนุนความพยายามในการเปลี่ยนแปลงทางดิจิทัลของรัฐบาลไทยที่เกี่ยวข้องกับการโยกย้ายและปรับใช้เครื่องเสมือนบนโครงสร้างพื้นฐานระบบคลาวด์แบบไฮบริดในช่วง4ปีงบประมาณจากนี้ไปและเพื่อให้ได้ประโยชน์สูงสุดจากระบบคลาวด์ด้วยต้นทุนที่ต่ําลงโดยจะเป็นจุดเริ่มต้นในการปลดล็อกระดับการประหยัดต้นทุนที่เหมาะสมที่สุดสําหรับการขับเคลื่อนและเพิ่มการใช้งานระบบคลาวด์กลางภาครัฐ”นายชัยวุฒิกล่าว
นอกจากนี้ขอบเขตข้อตกลงยังครอบคลุมถึงความร่วมมือในกิจกรรมที่เกี่ยวข้องเพื่อเร่งการนําคลาวด์ไปใช้ทั่วประเทศโดยหน่วยงานรัฐโดยAWSจะสนับสนุนจัดการฝึกอบรมให้ข้าราชการ1,200คนตลอดจนให้คําปรึกษาแนะนําในการกําหนดทิศทางที่เหมาะสมกับการใช้งานของรัฐบาลไทยด้วย
***************
รัฐบาลไทย-ข่าวทำเนียบรัฐบาล-ปลัด สธ. ระดมฉีดวัคซีนโควิด จ.สิงห์บุรี นำร่องเปิดเมืองในกลุ่มจังหวัดเล็ก
วันศุกร์ที่ 8 ตุลาคม 2564
ปลัด สธ. ระดมฉีดวัคซีนโควิด จ.สิงห์บุรี นําร่องเปิดเมืองในกลุ่มจังหวัดเล็ก
ปลัดกระทรวงสาธารณสุข เผย จ.สิงห์บุรี คุมโควิด 19 ได้ดี ผู้ติดเชื้อลดลง ฉีดวัคซีนได้สูง สั่งระดมฉีดวัคซีนให้ครบเพื่อนําร่องเปิดเมืองในกลุ่มจังหวัดขนาดเล็ก ส่วนที่ อ.อินทร์บุรี มี รพ.สต.ได้รับผลกระทบจากน้ําท่วม 5 แห่ง กําชับเฝ้าระวังระดับน้ําต่อเนื่อง
ปลัดกระทรวงสาธารณสุข เผย จ.สิงห์บุรี คุมโควิด 19 ได้ดี ผู้ติดเชื้อลดลง ฉีดวัคซีนได้สูง สั่งระดมฉีดวัคซีนให้ครบเพื่อนําร่องเปิดเมืองในกลุ่มจังหวัดขนาดเล็ก ส่วนที่ อ.อินทร์บุรี มี รพ.สต.ได้รับผลกระทบจากน้ําท่วม 5 แห่ง กําชับเฝ้าระวังระดับน้ําต่อเนื่อง พร้อมวางแผนดูแลสุขภาพประชาชน
วันนี้ (8 ตุลาคม 2564) ที่โรงพยาบาลอินทร์บุรี จ.สิงห์บุรีนายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนางรัจริน วงศ์รจิต นายกสมาคมแม่บ้านสาธารณสุข และคณะ ลงพื้นที่ติดตามสถานการณ์น้ําท่วมและโรคโควิด 19 ให้กําลังใจเจ้าหน้าที่ เยี่ยมจุดบริการปฐมพยาบาล พร้อมมอบถุงยังชีพและยารักษาโรคให้แก่บุคลากรและประชาชนที่ได้รับผลกระทบจากน้ําท่วม
นายแพทย์เกียรติภูมิ กล่าวว่า ขณะนี้ จ.สิงห์บุรี ระดับน้ําเริ่มลดลงจากแนวริมตลิ่ง ส่วนใหญ่น้ําที่ท่วมเป็นน้ําฝนไม่ใช่น้ําที่ระบายมาจากเขื่อน หากฝนไม่ตกต่อเนื่องหลายวัน สถานการณ์น่าจะเบาบางลง ขณะนี้มีพื้นที่ได้รับผลกระทบ 5 อําเภอ 5,443 ครัวเรือน ประชาชนรวม 17,780 คน โดยพื้นที่ อ.อินทร์บุรีได้รับผลกระทบมากที่สุด770 ครัวเรือน รวม 7,400 กว่าคน มี รพ.สต.น้ําท่วมต้องปิดบริการ 5 แห่ง ได้แก่ รพ.สต.ทับยา รพ.สต.ชีน้ําร้าย 1รพ.สต.ชีน้ําร้าย 2 รพ.สต.น้ําตาล และ รพ.สต.ประศุก ได้ย้ายออกไปให้บริการบริเวณใกล้เคียงที่น้ําท่วมไม่ถึงเพื่ออํานวยความสะดวกแก่ประชาชน
สําหรับการเตรียมพร้อมรับมือน้ําท่วม มีการติดตามสถานการณ์และระดับน้ําอย่างใกล้ชิด แจ้งสถานบริการเตรียมพร้อมเคลื่อนย้ายอุปกรณ์และดูแลประชาชน สํารองยาและเวชภัณฑ์ไว้อย่างเพียงพอ มีการออกหน่วยแพทย์เคลื่อนที่แจกจ่ายยา ตรวจรักษา ประเมินสุขภาพจิต พบว่า มีความเครียดวิตกกังวลจากน้ําท่วมเร็วทําให้ขนของไม่ทันนอนไม่หลับ ขาดรายได้ ปัญหาเศรษฐกิจ โดยมีความเครียดระดับมากที่สุด 4 ราย และระดับมาก 25 ราย ติดตามดูแลทุกราย มีการจัดส่งน้ํายาล้างไตถึงบ้านผู้ป่วยสํารองและผลิตไฟฟ้าเพื่อดูแลผู้ป่วยในโรงพยาบาล รวมถึงเตรียมเฝ้าระวังโรคหลังน้ําลด และดูแลสภาพจิตใจในระยะยาว
นายแพทย์เกียรติภูมิ กล่าวต่อว่า สําหรับสถานการณ์โควิด 19 จ.สิงห์บุรี มีผู้ติดเชื้อลดลงต่อเนื่อง วันนี้รายงานเพียง 18 ราย การฉีดวัคซีนมีความครอบคลุมสูงทั้งประชาชนทั่วไปและกลุ่ม 608 จึงมอบนโยบายให้ระดมฉีดวัคซีนให้ครบโดยเร็ว เพื่อทําการเปิดเมือง เนื่องจากเป็นจังหวัดเล็ก มีประชากรประมาณ 2.1 แสนราย ฉีดวัคซีนไปแล้ว 9.2 หมื่นราย โดย อ.ท่าช้าง ฉีดวัคซีนได้เกิน 70% จึงมีแผนนําร่องเปิดพื้นที่ก่อน ตามด้วย อ.เมือง ที่ฉีดได้ 66% และให้เลือกพื้นที่ที่ฉีดวัคซีนครอบคลุมมากกว่า 80% ทําCOVID Free Areaส่วนผู้ให้บริการในพื้นที่ต้องฉีดครบ 100% ร่วมกับการตรวจATKและตรวจเชิงรุกเพื่อเฝ้าระวังสถานที่เสี่ยง ซึ่งจะทําให้เปิดเมืองได้อย่างปลอดภัย ลดการเกิดคลัสเตอร์ต่างๆ ตามมา
*********************************** 8 ตุลาคม 2564
รัฐบาลไทย-ข่าวทำเนียบรัฐบาล-Govt Spokesperson: Alternative vaccines exempted from VAT
วันอังคารที่ 13 กรกฎาคม 2564
Govt Spokesperson: Alternative vaccines exempted from VAT
Govt Spokesperson: Alternative vaccines exempted from VAT
Government Spokesperson Anucha Burapachaisri has made clarification about taxation over the imported alternative COVID-19 vaccines that the Government Pharmaceutical Organization (GPO) does not impose extra profit nor import tax over the price of Moderna vaccines sold to private hospitals. The selling price has been determined based on its cost, set by the agent, Zuellig Pharma LTD., plus VAT and other standard expenses, i.e., storage and delivery fees, and personal insurances to cover vaccine recipients in case of any side effect.
The Customs Department also made clear that vaccines and medical equipment for treatment, diagnosis, and prevention of COVID-19, listed by Ministry of Public Health, are already exempted from import taxes until March 2022. Only 7% VAT has been imposed on the importers.
On the news spread via the social network that VAT would be imposed on those who pay for the alternative vaccines at the private hospitals, the Revenue Department clarified that hospital services are exempted from VAT according to the Medical Facility Act. Therefore, VAT cannot be collected from the purchase of vaccines.
รัฐบาลไทย-ข่าวทำเนียบรัฐบาล-ครม.เห็นชอบแผนบริหารจัดการประมงทะเล ปี63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ
วันอังคารที่ 3 พฤษภาคม 2565
ครม.เห็นชอบแผนบริหารจัดการประมงทะเล ปี63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ
ครม.เห็นชอบแผนบริหารจัดการประมงทะเล ปี63 – 65 วงเงิน 2,970 ล้านบาท ขับเคลื่อนประมงไทยต่อเนื่องทุกมิติ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 3 พฤษภาคม 2565 ว่า ครม.เห็นชอบแผนการบริหารจัดการประมงทะเลของไทย พ.ศ.2563 – 2565 วงเงิน 2,970 ล้านบาท โดยใช้งบประมาณของแต่ละหน่วยงานในการดําเนินการ ตามที่กระทรวงเกษตรและสหกรณ์เสนอ ซึ่งเป็นแผนการดําเนินงานต่อเนื่องจากแผนการบริหารจัดการประมงทะเลของไทย พ.ศ. 2558 - 2562 โดยมีเป้าประสงค์ 5 ด้าน ดังนี้
1.ทรัพยากรประมงฟื้นคืนสู่ระดับที่เหมาะสมและขยายการทําประมงอย่างยั่งยืน โดยมีมาตรการ อาทิ 1)ควบคุมจํานวนเรือประมงและใบอนุญาตอย่างเข้มงวด และจัดสรรจํานวนวันทําการประมงของเรือให้เหมาะสม 2)กําหนดขนาดตาอวนที่เหมาะสมเพื่อลดการจับลูกสัตว์น้ํา 3)สร้างแหล่งอาศัยสัตว์ทะเลอย่างต่อเนื่อง 4)ดําเนินโครงการธนาคารสัตว์น้ํา
2.การประมงที่ปลอดจากการทําการประมง IUU (การทําประมงที่ผิดกฎหมาย ขาดการรายงานและไร้การควบคุม (Illegal, Unreported and Unregulated (Fishing)) โดยมีมาตรการ อาทิ 1)ทบทวนความก้าวหน้าแผนปฏิบัติการระดับชาติว่าด้วยการป้องกัน ยับยั้ง และขจัดการทําการประมง IUU (Thailand NPOA-IUU) 2)เสริมสร้างความเข้มแข็งของระบบการติดตาม/การตรวจสอบย้อนกลับ และ 3)ร่วมมือกับหน่วยงานระหว่างประเทศ เช่น ศูนย์พัฒนาการประมงแห่งเอเชียตะวันออกเฉียงใต้ องค์การบริหารจัดการประมงระดับภูมิภาค เป็นต้น
3.แหล่งอาศัยของสัตว์น้ําและสิ่งแวดล้อมมีความสมบูรณ์ โดยมีมาตรการ อาทิ 1)ป่าชายเลน แหล่งหญ้าทะเล และแนวปะการังได้รับการฟื้นฟู 2)บริหารจัดการทรัพยากรประมงเชิงระบบนิเวศน์สําหรับชุมชนชายฝั่งและจัดตั้งพื้นที่อนุรักษ์ 3)นําขยะทะเลคืนฝั่งและจัดตั้งธนาคารขยะทะเล 4)ลดการใช้ถุงพลาสติกในเรือประมงพาณิชย์และประเมินปริมาณขยะที่พื้นท้องน้ําอ่าวไทย
4.การปรับปรุงชีวิตความเป็นอยู่ของชาวประมงพื้นบ้านและชุมชนประมงชายฝั่ง โดยมีมาตรการ อาทิ 1)สร้างความเข้มแข็งให้กับคณะกรรมการประมงประจําจังหวัด 2)จัดทําระบบบันทึกจํานวนเรือประมงพื้นบ้าน 3)ให้สิทธิการทําประมงตามความเหมาะสมและเป็นธรรม 4)ปรับปรุงกระบวนการหลังการจับสัตว์น้ําอย่างต่อเนื่อง เช่น การเพิ่มมูลค่าสัตว์น้ํา เพิ่มช่องทางการตลาด การลดการเกิดของเสีย เป็นต้น
5.ศักยภาพในการบริหารจัดการประมง อย่างมีประสิทธิภาพ โดยมีมาตรการ อาทิ 1)พัฒนาระบบการจัดการข้อมูลประมงที่เชื่อมโยงแหล่งข้อมูลต่างๆ เพื่อใช้ในการประเมินกลุ่มประชากรสัตว์น้ํา 2)ฝึกอบรมและสร้างเสริมประสบการณ์ให้กับผู้มีส่วนได้ส่วนเสียในการบริหารจัดการการประมง
นางสาวรัชดากล่าวด้วยว่า จากผลการดําเนินงานตามแผนการบริหารจัดการประมงทะเลของไทย พ.ศ. 2558 – 2562 ที่ผ่านมา ทําให้สถานการณ์ของการประมงทะเลของไทยมีการปรับตัวในทิศทางที่ดีขึ้นหลายประเด็น เช่น การบังคับใช้กฎหมายสําหรับการทําประมง IUU มีความเข้มแข็งขึ้น มาตรการในการควบคุมเรือประมงที่ผิดกฎหมายมีประสิทธิภาพยิ่งขึ้น ความหลากหลายทางชีวภาพถูกฟื้นฟูให้มีความสมบูรณ์ขึ้น เป็นต้น
รัฐบาลไทย-ข่าวทำเนียบรัฐบาล-รองปลัด กษ. ประยูร ลงพื้นที่ลพบุรี ตรวจเยี่ยมโครงการทหารพันธุ์ดี รพ.อานันทมหิดล
วันอังคารที่ 9 พฤศจิกายน 2564
รองปลัด กษ. ประยูร ลงพื้นที่ลพบุรี ตรวจเยี่ยมโครงการทหารพันธุ์ดี รพ.อานันทมหิดล
รองปลัด กษ. ประยูร ลงพื้นที่ลพบุรี ตรวจเยี่ยมโครงการทหารพันธุ์ดี รพ.อานันทมหิดล
นายประยูร อินสกุล รองปลัดกระทรวงเกษตรและสหกรณ์ ลงพื้นที่ตรวจเยี่ยมและให้คําแนะนําการดําเนินงาน "โครงการทหารพันธุ์ดี" ของโรงพยาบาลอานันทมหิดล จังหวัดลพบุรี พร้อมด้วยเจ้าหน้าที่จากเกษตรและสหกรณ์จังหวัดลพบุรี เกษตรจังหวัดลพบุรี สหกรณ์จังหวัดลพบุรี สํานักวิจัยและพัฒนาการเกษตรเขตที่ 5 กรมวิชาการเกษตร ศูนย์ส่งเสริมและพัฒนาอาชีพการเกษตรจังหวัดลพบุรี โดยมีพลตรี ชูสิทธิ์ ศรีอุทโยภาส ผู้อํานวยการโรงพยาบาลและคณะให้การต้อนรับซึ่งโครงการดังกล่าวมีกองร้อยรถยนต์พยาบาล โรงพยาบาลอานันทมหิดล ทําหน้าที่ดูแลและส่งเสริมให้กําลังพลของกองทัพบก มีความรู้ในการปลูกผักปลอดภัยและมีคุณภาพได้มาตรฐาน นําความรู้ไปปลูกผักใช้บริโภค เป็นการลดภาระค่าใช้จ่ายในครัวเรือน หากเหลือจากการบริโภค ยังสามารถนําไปจําหน่ายเป็นรายได้เสริม ทั้งนี้ รองปลัดกระทรวงเกษตรและสหกรณ์และเจ้าหน้าที่ที่เกี่ยวข้องได้แนะนําแนวทางการพัฒนาผลผลิตเข้าสู่ระบบการรับรองมาตรฐาน GAP เพื่อให้ได้ผลผลิตที่มีคุณภาพดี และปลอดภัย ตามมาตรฐานที่กําหนด ซึ่งจะทําให้ผู้ผลิตและผู้บริโภคมีความปลอดภัยด้วย
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย แจ้งปิดช่องเก็บค่าผ่านทางพิเศษฉลองรัช บริเวณด่านเก็บค่า ผ่านทางพิเศษ สุขาภิบาล 5 - 1
วันศุกร์ที่ 21 มกราคม 2565
การทางพิเศษแห่งประเทศไทย แจ้งปิดช่องเก็บค่าผ่านทางพิเศษฉลองรัช บริเวณด่านเก็บค่า    ผ่านทางพิเศษ สุขาภิบาล 5 - 1
เพื่อดําเนินงานติดตั้งอุปกรณ์ของระบบ M-Flow
การทางพิเศษแห่งประเทศไทย (กทพ.) กระทรวงคมนาคม แจ้งปิดช่องเก็บค่าผ่านทางพิเศษ ของทางพิเศษฉลองรัช บริเวณด่านเก็บค่าผ่านทางพิเศษสุขาภิบาล 5 - 1 เพื่อติดตั้งโครงป้ายคร่อมช่องจราจร (Overhead Gantry) งานติดตั้งอุปกรณ์ของระบบ Multi - Lane Free Flow (M-Flow) และพัฒนาซอฟต์แวร์ และการเชื่อมต่อระบบ M-Flow กับ Single Platform System ของกรมทางหลวง ระยะที่ 1 ในคืนวันอาทิตย์ที่ 23 มกราคม 2565 ต่อเนื่องเช้าวันจันทร์ที่ 24 มกราคม 2565 ระหว่างเวลา 22.00 - 04.00 น. โดยจะปิดช่องจราจรทุกช่องทางชั่วคราวต่อเนื่องไม่เกินครั้งละ 10 นาที เพื่อให้มีผลกระทบกับผู้ใช้ทางน้อยที่สุด
​ทั้งนี้ กทพ. ได้ติดตั้งป้ายประชาสัมพันธ์ ป้ายเตือน ไฟสัญญาณจราจรวับวาบ และกรวยยางบริเวณหน้าด่านเก็บค่าผ่านทางพิเศษดังกล่าว ซึ่ง กทพ. ต้องขออภัยในความไม่สะดวกมา ณ ที่นี้
รัฐบาลไทย-ข่าวทำเนียบรัฐบาล-สธ.ย้ำป้องกันตนเองสูงสุด ทุกคน ทุกที่ ทุกเวลา ลดจำนวนผู้ติดเชื้อเดือน ต.ค.
วันอังคารที่ 14 กันยายน 2564
สธ.ย้ําป้องกันตนเองสูงสุด ทุกคน ทุกที่ ทุกเวลา ลดจํานวนผู้ติดเชื้อเดือน ต.ค.
กระทรวงสาธารณสุข ย้ําประชาชนเข้มมาตรการป้องกันตนเองสูงสุด ทุกคน ทุกที่ ทุกเวลา ลดจํานวนผู้ติดเชื้อรายใหม่ที่อาจเพิ่มขึ้นในเดือนตุลาคมหลังการเปิดกิจกรรม/กิจการ ส่วนการฉีดวัคซีนไฟเซอร์ให้เด็ก 12 ปีขึ้นไปมีความปลอดภัย
กระทรวงสาธารณสุข ย้ําประชาชนเข้มมาตรการป้องกันตนเองสูงสุด ทุกคน ทุกที่ ทุกเวลา ลดจํานวนผู้ติดเชื้อรายใหม่ที่อาจเพิ่มขึ้นในเดือนตุลาคมหลังการเปิดกิจกรรม/กิจการ ส่วนการฉีดวัคซีนไฟเซอร์ให้เด็ก 12 ปีขึ้นไปมีความปลอดภัย ผลข้างเคียงกล้ามเนื้อหัวใจอักเสบน้อยกว่าเกิดจากการติดเชื้อถึง 6 เท่า
วันนี้ (14 กันยายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวการคาดการณ์สถานการณ์โควิด 19 ในเดือนตุลาคมและการฉีดวัคซีนในโรงเรียน ว่า สถานการณ์โควิด 19 ในประเทศไทย มีแนวโน้มผู้ติดเชื้อที่มีอาการหนักและเสียชีวิตลดลงต่อเนื่อง ซึ่งเป็นผลจากมาตรการล็อคดาวน์ในช่วงที่ผ่านมา แต่ยังคงพบการระบาดเป็นกลุ่มก้อนอยู่บ้างกระจายหลายพื้นที่ จากการไปในสถานที่เสี่ยง การทานอาหารร่วมกัน การติดเชื้อภายในครอบครัว เน้นย้ําให้ประชาชนระมัดระวังตนเองให้มากที่สุด โดยเฉพาะในช่วงหลังจากเปิดกิจกรรม/กิจการ มีการเดินทาง พบปะผู้อื่น และมีการสัมผัสร่วมมากขึ้น มีโอกาสเสี่ยงในการแพร่และรับเชื้อได้ อาจมีแนวโน้มส่งผลต่อตัวเลขผู้ติดเชื้อรายใหม่ในเดือนตุลาคม จึงขอให้อดทนและเข้มมาตรการป้องกันตนเองขั้นสูงสุดกับทุกคน ทุกที่ ทุกเวลา ควบคู่ไปกับการเข้ารับการฉีดวัคซีน เพื่อลดจํานวนผู้ติดเชื้อให้เหลือน้อยที่สุด หากจํานวนผู้ติดเชื้อในเดือนตุลาคมไม่เพิ่มขึ้นจะได้มีการผ่อนคลายมากขึ้น
สําหรับการฉีดวัคซีนโควิด 19 วานนี้ (13 กันยายน 2564) ฉีดได้ 676,669 โดส รวมสะสม 40,953,025 โดส เป็นอันดับ 2 ของอาเซียน รองจากอินโดนีเซีย โดยเป็นเข็มแรก 27,540,743 โดส คิดเป็นร้อยละ 38.2ของประชากร และครบ 2 เข็ม 12,795,707 โดส คิดเป็นร้อยละ 17.8 ของประชากร ส่วนเข็มแรกในผู้สูงอายุ 60 ปีขึ้นไปครอบคลุมร้อยละ 52.2, กลุ่ม 7 โรคเรื้อรังร้อยละ 50.7, หญิงตั้งครรภ์ร้อยละ 11.3
นายแพทย์เฉวตสรรกล่าวต่อว่า การฉีดไฟเซอร์ในกลุ่มเด็ก/นักเรียนที่มีอายุ 12 ปีขึ้นไปเป็นไปตามแผนที่วางไว้ โดยฉีด 2 เข็ม ห่างกัน 3-4 สัปดาห์ เริ่มเดือนตุลาคมนี้ โดยให้สถานศึกษาทั้งภาครัฐและเอกชนปฏิบัติตามแนวทางของคณะกรรมการโรคติดต่อพื้นที่ ซึ่งจะมีการประเมินการเปิดสถานศึกษาจากบริบทและสถานการณ์ในพื้นที่ เพื่อให้เกิดความปลอดภัย ทั้งครู บุคลากรทางการศึกษา และนักเรียน รวมถึงครอบครัวและชุมชน ส่วนข้อกังวลเกี่ยวกับผลข้างเคียงการฉีดวัคซีนที่จะทําให้กล้ามเนื้อหัวใจอักเสบนั้น ข้อมูลทั่วโลกพบว่าเกิดในระดับต่ํา ขณะที่การเกิดกล้ามเนื้อหัวใจอักเสบจากการติดเชื้อพบสูงกว่าถึง 6 เท่า ในภูมิภาคเอเชียพบเพียง 2-3 รายต่อแสนประชากร และในประเทศไทยหลังจากฉีดไปแล้วเกือบ 9 แสนราย มีรายงานเพียง 1 ราย ในเด็กอายุ 13 ปี รักษาหายแล้ว ถือว่าวัคซีนมีความปลอดภัย ส่วนเด็กที่ศึกษาในรูปแบบครอบครัวหรือโฮมสคูล (Home School) สามารถแจ้งความประสงค์กับหน่วยงานที่ขึ้นทะเบียนไว้ เพื่อประสานสํานักงานสาธารณสุขในพื้นที่นัดหมายรับการฉีดต่อไป
************************************ 14 กันยายน 2564
รัฐบาลไทย-ข่าวทำเนียบรัฐบาล-พม. เปิดศูนย์ช่วยเหลือสังคมชุมชนวัดลาดปลาเค้า กทม. นำร่องให้บริการสวัสดิการสังคมแบบ One Stop Service ในพื้นที่โซนกรุงเทพเหนือ
วันพุธที่ 27 กรกฎาคม 2565
พม. เปิดศูนย์ช่วยเหลือสังคมชุมชนวัดลาดปลาเค้า กทม. นําร่องให้บริการสวัสดิการสังคมแบบ One Stop Service ในพื้นที่โซนกรุงเทพเหนือ
พม. เปิดศูนย์ช่วยเหลือสังคมชุมชนวัดลาดปลาเค้า กทม. นําร่องให้บริการสวัสดิการสังคมแบบ One Stop Service ในพื้นที่โซนกรุงเทพเหนือ
วันที่ 26 ก.ค. 65 เวลา 14.30 น.นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานในพิธีเปิดศูนย์ช่วยเหลือสังคมชุมชนวัดลาดปลาเค้า เขตลาดพร้าว กรุงเทพมหานคร เพื่อเป็นศูนย์ต้นแบบนําร่องในพื้นที่กรุงเทพมหานคร (โซนกรุงเทพเหนือ) และเป็นศูนย์กลางการให้บริการสวัสดิการสังคมในทุกมิติแบบองค์รวมสําหรับประชาชนทุกช่วงวัย รวมทั้งกลุ่มเปราะบาง โดยให้บริการแบบเบ็ดเสร็จ ณ จุดเดียว หรือ One Stop Service (OSS) พร้อมทั้งให้ความช่วยเหลือต่างๆ ตามภารกิจกระทรวง พม. และประสานความร่วมมือกับภาคีเครือข่ายในพื้นที่ นอกจากนี้ มีการมอบเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน เงินสงเคราะห์และฟื้นฟูสมรรถภาพคนพิการ เงินสงเคราะห์ผู้สูงอายุในภาวะยากลําบาก เงินสงเคราะห์ผู้มีรายได้น้อย รถเข็นและรถสามล้อโยกสําหรับคนพิการ และถุงยังชีพ โดยมี คณะผู้บริหาร ข้าราชการและเจ้าหน้าที่กระทรวง พม. ร่วมงาน จากนั้น เดินทางไปลงพื้นที่เยี่ยมบ้านเพื่อให้กําลังใจหญิงชรา อายุ 83 ปี พิการทางการได้ยินหรือสื่อความหมาย และป่วยติดเตียง พร้อมทั้งมอบเงินสงเคราะห์ ผ้าอ้อมสําเร็จรูป และถุงยังชีพ
นายธนสุนทรกล่าวว่า จากสถานการณ์สังคมที่มีการเปลี่ยนแปลงอย่างต่อเนื่อง ส่งผลให้หน่วยงานภาครัฐจําเป็นต้องมีการปรับเปลี่ยนวิธีการทํางานเพื่ออํานวยความสะดวกและตอบสนองต่อความต้องการของประชาชนได้อย่างรวดเร็วและทันต่อสถานการณ์ อีกทั้งยังมีประชาชนบางส่วนที่เข้าไม่ถึงบริการสวัสดิการและข้อมูลข่าวสารต่างๆ ด้านสวัสดิการสังคมของรัฐ ส่งผลให้เกิดปัญหาความเหลื่อมล้ําทางสังคม ดังนั้น กระทรวงการพัฒนาสังคมและความมั่นคงของมนุษย์ (พม.) จึงขับเคลื่อนภารกิจด้านสวัสดิการสังคมแบบบูรณาการ ด้วยการมีส่วนร่วมของภาคีเครือข่ายทุกภาคส่วน ส่งผลให้มีการจัดตั้งศูนย์ช่วยเหลือสังคมชุมชน เพื่อให้ประชาชนสามารถเข้าถึงบริการและข้อมูลข่าวสารต่างๆ ด้านสวัสดิการสังคมของรัฐ ภายใต้แนวคิด "มีปัญหาทางสังคมมาพบ จบที่เดียว" นับเป็นการให้บริการเชิงรุกและอํานวยความสะดวกแก่ประชาชนในพื้นที่ ตลอดจนการพัฒนาคุณภาพชีวิตของประชาชนให้สามารถช่วยเหลือตัวเองได้ เปลี่ยนจากการพึ่งพิง ให้เป็นพอเพียง โดยสามารถแก้ไขปัญหาได้อย่างเบ็ดเสร็จ ด้วยรูปแบบการบริการแบบเบ็ดเสร็จ ณ จุดเดียว หรือ One Stop Service (OSS)
นายธนสุนทรกล่าวเพิ่มเติมว่า สําหรับชุมชนวัดลาดปลาเค้า ตั้งอยู่บนที่ดินเอกชนและสาธารณะในพื้นที่เขตลาดพร้าว กทม. มีประชากร 650 คน แบ่งเป็นชาย 298 คน เป็นหญิง 352 คน ประกอบด้วย เด็ก 60 คน เยาวชน 30 คน วัยทํางาน 165 คน ผู้สูงอายุ 100 คน และคนพิการ 15 คน นอกจากนี้ ยังมีภาคีเครือข่ายที่ร่วมกิจกรรมกับชุมชนวัดลาดปลาเค้า อาทิ เครือข่ายอาสาสมัครกระทรวงการพัฒนาสังคมและความมั่นคงของมนุษย์ (อพม.) เขตลาดพร้าว สมาคมเพื่อคนพิการทางสติปัญญาแห่งประเทศไทย โรงเรียนลาดปลาเค้าพิทยาคม สํานักงานเขตลาดพร้าว ศูนย์บริการสาธารณสุข 66 สาขาจันทร์ - ทองอิน ดวงเด่น และห้องสมุดเพื่อการเรียนรู้ วัดลาดปลาเค้า เป็นต้น
รัฐบาลไทย-ข่าวทำเนียบรัฐบาล-กรมท่าอากาศยานจัดการประชุมรับฟังคิดเห็นของประชาชน ครั้งที่ 1 (ปฐมนิเทศโครงการ)
วันจันทร์ที่ 1 พฤศจิกายน 2564
กรมท่าอากาศยานจัดการประชุมรับฟังคิดเห็นของประชาชน ครั้งที่ 1 (ปฐมนิเทศโครงการ)
โครงการศึกษาความเป็นไปได้และประเมินผลกระทบสิ่งแวดล้อม โครงการขยายพัฒนาท่าอากาศยานแพร่
นายจรุณ มีสมบูรณ์ รองอธิบดีกรมท่าอากาศยาน พร้อมด้วยนายอาทิตย์ วินิจสร ผู้อํานวยการกองก่อสร้างและบํารุงรักษา นายวีระวัฒน์ ทะคง ผู้อํานวยการท่าอากาศยานน่านนคร รักษาราชการแทน ผู้อํานวยการท่าอากาศยานแพร่ กระทรวงคมนาคม เป็นผู้แทนกรมท่าอากาศยานเข้าร่วมการประชุมรับฟังคิดเห็นของประชาชน ครั้งที่ 1 (ปฐมนิเทศโครงการ) โครงการศึกษาความเป็นไปได้และประเมินผลกระทบสิ่งแวดล้อม โครงการขยายพัฒนาท่าอากาศยานแพร่ โดยได้รับเกียรติจาก นายสมหวัง พ่วงบางโพ ผู้ว่าราชการจังหวัดแพร่ เป็นประธานเปิดการประชุม พร้อมด้วยหน่วยงานภาครัฐ ภาคเอกชน และประชาชนที่สนใจเข้าร่วมการประชุม เมื่อวันที่ 1 พฤศจิกายน 2564 ณ โรงแรมแพร่
นครา จังหวัดแพร่ และออนไลน์ผ่านระบบ Zoom Cloud Meetings
โครงการศึกษาความเป็นไปได้และประเมินผลกระทบสิ่งแวดล้อม โครงการขยายพัฒนาท่าอากาศยานแพร่
จังหวัดแพร่ มีวัตถุประสงค์เพื่อประเมินความเป็นไปได้ในการขยายความยาวทางวิ่งของท่าอากาศยานแพร่
จากเดิม 30x1,500 เมตร เป็น 45x2,100 เมตร โดยศึกษาปัจจัยด้านวิศวกรรมและสิ่งแวดล้อมที่มีผลต่อ
การพัฒนาท่าอากาศยาน ศึกษาและออกแบบเบื้องต้นโครงการก่อสร้างท่าอากาศยาน รวมถึงศึกษาปัจจัย
ด้านเศรษฐศาสตร์ที่มีผลต่อการพัฒนาท่าอากาศยาน ใช้งบประมาณในการดําเนินโครงการ 14 ล้านบาท
สําหรับในครั้งนี้เป็นการนําเสนอรายละเอียดการดําเนินโครงการ 3 ส่วน คือ 1.ความเป็นมา วัตถุประสงค์ และแนวคิดเบื้องต้นในการพัฒนาโครงการ 2.การประเมินผลกระทบสิ่งแวดล้อม สภาพพื้นที่ปัจจุบัน และเงื่อนไขด้านสิ่งแวดล้อม 3.แผนการดําเนินงานการมีส่วนร่วมของประชาชน ซึ่งพื้นที่ที่จะดําเนินการศึกษาจะมีพื้นที่รวมประมาณ 600 ไร่ มีขอบเขตพื้นที่ศึกษาด้านสิ่งแวดล้อมมีรัศมี 5 กิโลเมตร ครอบคลุมพื้นที่ 2 อําเภอ 19 ตําบล คือ อําเภอเมืองแพร่ 14 ตําบล และอําเภอสูงเม่น 5 ตําบล
โดยได้มีแผนการดําเนินโครงการฯ ดังนี้ 1)การรับฟังความคิดเห็นของประชาชนครั้งที่ 1 (ปฐมนิเทศโครงการ) ในวันที่ 1 - 5 พฤศจิกายน 2564 2) การประชุมกลุ่มย่อยในระดับพื้นที่ เดือนธันวาคม 2564 3) การรับฟังความคิดเห็นของประชาชน ครั้งที่ 2 (ปัจฉิมนิเทศโครงการ) เดือนมกราคม 2565
สําหรับโครงการศึกษาความเป็นไปได้และประเมินผลกระทบสิ่งแวดล้อม โครงการขยายพัฒนาท่าอากาศยานแพร่ ได้จัดให้มีกระบวนการมีส่วนร่วมของทุกภาคส่วนที่เกี่ยวข้อง โดยเฉพาะการรับฟังความคิดเห็นของประชาชน เพื่อให้การพัฒนาโครงการมีความสมบูรณ์ทางวิศวกรรม สอดคล้องกับสภาพสิ่งแวดล้อม เศรษฐกิจ สังคม และก่อให้เกิดประโยชน์สูงสุดต่อการพัฒนาประเทศในด้านต่างๆต่อไป
รัฐบาลไทย-ข่าวทำเนียบรัฐบาล-แรงงานไทยเนื้อหอม!! ดูไบต้องการเชฟร้านอาหาร นวดสปาจำนวนมาก ให้ค่าจ้างสูง
วันพฤหัสบดีที่ 31 มีนาคม 2565
แรงงานไทยเนื้อหอม!! ดูไบต้องการเชฟร้านอาหาร นวดสปาจํานวนมาก ให้ค่าจ้างสูง
...
นายสุชาติ ชมกลิ่น รัฐมนตรีว่าการกระทรวงแรงงาน และคณะ ได้เดินทางไปพบปะแรงงานไทยในโอกาสเดินทางมาราชการ ณ เมืองดูไบ ประเทศสหรัฐอาหรับเอมิเรตส์ เพื่อเข้าร่วมการประชุม World Government Summit ครั้งที่ 8 โดยได้เดินทางไปยังร้านอาหารไทยร้านแรกเป็นร้านเบญจรงค์ (Benjarong) รัฐดูไบ เป็นหนึ่งในร้านอาหารไทยในดูไบที่มีชื่อเสียงและเป็นที่ชื่นชอบของคนต่างชาติในสหรัฐอาหรับเอมิเรตส์ได้พบปะเยี่ยมให้กําลังใจแรงงานไทย จํานวน 6 คน ซึ่งทํางานในตําแหน่ง Thai Chef ร้านที่สอง เป็นร้าน White Orchid Restaurant & Lounge ร้านนี้เป็นร้านที่ใช้แรงงานไทยที่มีทักษะฝีมือและได้รับอัตราค่าจ้างที่สูง อยู่ในรัฐดูไบ มีเชฟไทยทํางานอยู่จํานวน 3 คน ทํางานในตําแหน่ง chef de cuisine ตําแหน่ง JR. Sous และตําแหน่ง Demi Chef และ ร้านที่สาม เป็นร้าน CALM Spa& Salon มี Spa Therapist ไทย อยู่ในรัฐดูไบ ร้านนี้เป็นร้านที่ใช้แรงงานไทยที่มีทักษะฝีมือและได้รับอัตราค่าจ้างที่สูง มีแรงงานไทยทํางานรวม 4 คน ในตําแหน่ง Spa Manager พนักงานนวดสปา ครูสอนนวด (Spa supervisor /Trainer) พนักงานนวดสปา
นายสุชาติ กล่าวว่า รัฐบาลไทยและกระทรวงแรงงานมีความห่วงใยแรงงานไทย แม้ว่าจะเป็นแรงงานไทยที่ทํางานในต่างประเทศก็ตาม แรงงานไทยที่ทํางานในต่างประเทศถือว่ามีความสําคัญ เนื่องจากแต่ละปีมีรายได้ส่งกลับให้ครอบครัวในประเทศไทย เพื่อช่วยขับเคลื่อนเศรษฐกิจของประเทศ แรงงานไทยได้รับการยอมรับจากนายจ้างในทักษะฝีมือ ซึ่งเป็นเอกลักษณะและความโดดเด่นยากที่จะมีแรงงานชาติไหนมาเลียนแบบได้ โดยเฉพาะเสน่ห์ในงานและทักษะฝีมือในสาขานวด สปาไทย กุ๊ก เชฟ ผู้ประกอบอาหารไทย และที่สําคัญวันนี้ได้มาพบแรงงานและเจ้าของสถานประกอบการที่เป็นคนไทย ได้เห็นลูกค้าที่มาใช้บริการสถานประกอบการร้านค้าของคนไทย จะทําให้เจ้าของสถานประกอบการมีรายได้ มีกําไรจากกิจการ ลูกจ้างเองก็ได้รับค่าจ้าง เงินเดือน และทิปจากการทํางาน ทั้งนี้ จากการพูดคุยกับผู้ประกอบการส่วนใหญ่ยังมีความต้องการแรงงานไทย เนื่องจากแรงงานไทยมีทักษะฝีมือดี ขยัน มีความรับผิดชอบ จึงเป็นที่ต้องการของนายจ้าง
“การเดินทางมาเยี่ยมแรงงานไทยในประเทศสหรัฐอาหรับเอมิเรตส์ในครั้งนี้ เพื่อต้องการพบปะพูดคุยกับเจ้าของสถานประกอบการ ซึ่งวันนี้ดีใจที่ได้พบผู้ประกอบการไทย และแรงงานไทยที่จากบ้านมาทํางานในต่างแดน สอบถามสารทุกข์สุกดิบ พร้อมส่งกําลังใจและความห่วงใยจากท่านนายกรัฐมนตรี พล.อ.ประยุทธ์ จันทร์โอชา ท่านรองนายกรัฐมนตรี พล.อ.ประวิตร วงษ์สุวรรณ ที่มีความห่วงใย และกําชับมอบหมายให้มาสอบถามพูดคุยกับทุกท่านด้วยตัวเอง”นายสุชาติ กล่าวในท้ายสุด
ทั้งนี้ ภายหลังจากที่ รมว.แรงงาน ได้มาพบปะกับ รมว.ทรัพยากรมนุษย์และส่งเสริมการจ้างงานสหรัฐอาหรับเอมิเรตส์เมื่อเดือนธันวาคม 2564 ปรากฏว่า มีแรงงานไทยเดินทางมาทํางานแล้ว 519 คน ส่วนใหญ่มาทํางานในตําแหน่ง นวด สปา เชฟ กุ๊ก พนักงานต้อนรับ ช่างสาขาต่าง ๆ ส่วนใหญ่เดินทางมาทํางานโดยวิธีจ้างตรง ส่วนตําแหน่งที่ยังไม่ได้เดินทาง ได้แก่ ตําแหน่ง Spa Therapist และพนักงานในร้านอาหารอีกจํานวน 43 อัตรา ซึ่งฝ่ายแรงงานฯ ได้มีการประชาสัมพันธ์ผ่านสื่อออนไลน์ต่าง ๆ เพื่อให้ขยายตลาดแรงงานให้คนไทยได้มาทํางานฝีมือในสหรัฐอาหรับเอมิเรตส์เพิ่มมากขึ้น จะได้นํารายได้ ประสบการณ์กลับมาพัฒนาประเทศต่อไป